**ΔΗΜΟΣ ΖΑΓΟΡΑΣ -ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

ΖΑΓΟΡΑ 22 ΙΟΥΛΙΟΥ 2024

**Δήμος Ζαγοράς – Μουρεσίου: Ένα μεγάλο ευχαριστώ για την κατάσβεση της πυρκαγιάς στην Ελίτσα Πουρίου**

Ο Δήμος Ζαγοράς Μουρεσίου ευχαριστεί την Κυβέρνηση, την Γενική Γραμματεία Πολιτικής Προστασίας και ιδιαίτερα τον υφυπουργό Χρήστο Τριαντόπουλο που ανταποκρίθηκαν άμεσα και διέθεσαν επαρκή αριθμό εναέριων και επίγειων μέσων και προσωπικού κατάσβεσης της πυρκαγιάς που εκδηλώθηκε την Κυριακή στην περιοχή της Ελίτσας Πουρίου.

Ευχαριστούμε επίσης το Πυροσβεστικό Σώμα και ειδικότερα τους Διοικητές Πυροσβεστικών Υπηρεσιών Θεσσαλίας και Μαγνησίας κ.κ. Γιαν. Αμανατίδη και Ευαγ. Λιακόπουλο αντίστοιχα, τον Διοικητή της ΠΥ Βόλου κ. Ευαγ. Καραμίτζα, τον Διοικητή της 10ης Ε.ΜΟ.Δ.Ε Βόλου κ. Γ. Κούργια και καθέναν πυροσβέστη ξεχωριστά και φυσικά τους χειριστές των εναέριων μέσων που κατέβαλαν μεγάλη προσπάθεια και με αυταπάρνηση συνέβαλαν καθοριστικά στην κατάσβεση της πυρκαγιάς. Με την ευκαιρία θέλουμε ιδιαίτερα να ευχηθούμε γρήγορη ανάρρωση στον πυροσβέστη που μεταφέρθηκε στο Νοσοκομείο Βόλου.

Ευχαριστούμε επίσης την Διεύθυνση Αστυνομίας Μαγνησίας, το Κεντρικό Λιμεναρχείο Βόλου, το ΕΚΑΒ και το Κέντρο Υγείας Ζαγοράς.

Ένα μεγάλο ευχαριστώ ακόμα οφείλουμε στους εθελοντές της Λέσχης Ειδικών Δυνάμεων Μαγνησίας που παρευρέθηκαν από την πρώτη στιγμή στο πεδίο καθώς και όλους τους κατοίκους που βοήθησαν στην κατάσβεση της πυρκαγιάς.

Τέλος, ο Δήμαρχος κ. Καραγεωργίου δήλωσε: "Για ακόμα μία φορά, επιβεβαιώθηκε ότι με ενότητα, ομοψυχία και αλληλεγγύη, μπορούμε να ξεπεράσουμε κάθε δυσκολία.

Ελπίζουμε ότι αυτή ήταν η τελευταία φορά που χρειάστηκε να γίνει κάτι τέτοιο".